text: কণ্ঠ নকল করে সচিব-ডিসি-ইউএনও পরিচয়ে অর্থ আদায়, প্রতারক গ্রেপ্তার - SOMOYERKONTHOSOR
  বাংলাদেশের ৮০ শতাংশ লোকের করোনা হবে: ড. বিজন | জুন পর্যন্ত বিদ্যুৎ বিলের বিলম্ব ফি মওকুফ | ৬৫ দিন পর যাত্রীবাহী ট্রেন বগুড়া স্টেশন অতিক্রম করলো | রূপগঞ্জে আরো ৩৯ জন করোনা আক্রান্ত, উপজেলায় মোট ৩৯৩ | দুই মাস পর খুলে দেওয়া হলো সৌদির সব মসজিদ | লালমনিরহাটে এসএসসি পরীক্ষায় ফেল করায় ছাত্রীর আত্মহত্যা | ভারত সীমান্তের ভূমি অন্তর্ভুক্ত করে নেপালের সংসদে 'মানচিত্র বিল' পেশ | শায়েস্তাগঞ্জ ছেড়ে গেলো যাত্রীবাহী ট্রেন 'কালনী' | ব্রাজিলে একদিনে ৩৩ হাজারেরও বেশি করোনা আক্রান্ত | ১০৪ শিক্ষা প্রতিষ্ঠানে কেউ পাস করেনি |
  কণ্ঠ নকল করে সচিব-ডিসি-ইউএনও পরিচয়ে অর্থ আদায়, প্রতারক গ্রেপ্তার
  ৪:৩৫ অপরাহ্ণ | সোমবার, মে ১১, ২০২০ দেশের খবর, ময়মনসিংহ
  ময়মনসিংহ প্রতিনিধি- সচিব, পুলিশ অফিসার, ডিসি, ইউএনও, জেলার, ওয়াসা কর্তৃপক্ষ, রাজনৈতিক ব্যক্তিবর্গের পরিচয় ও কন্ঠ নকলকারী প্রতারক স্বপন মন্ডলকে (৩৫) গ্রেফতার করেছে জেলা গোয়েন্দা পুলিশ ডিবি৷
  সোমবার ভোরে ময়মনসিংহ শহরের পাটগুদাম এলাকা থেকে তাকে গ্রেপ্তার করা হয়। গ্রেপ্তার স্বপন মন্ডল (৩৫) ভালুকা থানার উড়াহাটি গ্রামে বাসিন্দা সালাউদ্দিন মন্ডলের ছেলে। তিনি এর আগেও এসব অভিযোগেে একাধিকবার গ্রফতার হয়েছিলেন।
  পুলিশ সূত্রে জানা গেছে, সচিব, পুলিশ অফিসার, ডিসি, ইউএনও, জেলার, ওয়াসা কর্তৃপক্ষ, রাজনৈতিক ব্যক্তিবর্গের পরিচয় দিয়ে কন্ঠ নকল করে চলমান করোনা পরিস্থিতিতে ত্রাণ সংশ্লিষ্ট বিষয়ে বিভিন্ন অফিস, ব্যবসায়ী নেতাকর্মীদের প্রতারিত করে বিপুল পরিমাণ টাকা হাতিয়ে নেয়াসহ অন্তহীন অভিযোগ রয়েছে স্বপন মন্ডলের বিরুদ্ধে।
  এরূপ দুইটি ঘটনার প্রেক্ষিতে ইতিমধ্যে কোতোয়ালী এবং ভালুকা মডেল থানায় পৃথক দুইটি মামলা হয়েছে।
  জেলা গোয়েন্দা পুলিশ মামলা তদন্তকালে তাকে গ্রেফতার করে তার নিকট থেকে ব্যবহৃত দুইটি মোবাইলসহ চারটি সিম উদ্ধার করে এবং তার মোবাইল বিকাশে ৬০ হাজার টাকা পাওয়া যায়। যা ভালুকা পৌরসভা কাউন্সিলর বিল্লাল ফকিরের নিকট থেকে প্রতারণা করে নিয়েছিল।
  তার মোবাইল পর্যালোচনা করে দেখা যায়, উক্ত মোবাইলে কয়েকদিনে ১৪টি সিম ব্যবহৃত হয়। যা ব্যবহার করে সে বিভিন্ন মানুষের নিকট থেকে টাকা হাতিয়ে নিয়েছে।
  এসব ঘটনায় তার বিরুদ্ধে একাধিক মামলাও আছে বলে নিশ্চিত করেছেন জেলা গোয়েন্দা পুলিশ ডিবি'র ওসি শাহ কামাল আকন্দ।